Струва ми се, че съм сред най-мразените скейтбордисти.
Много хора говорят лоши неща за мен.
Но не се интересувам от мнението на другите.
Това само ме мотивира да продължа да правя онова, което искам.
Летисия Буфони
Отраснах в Сао Пауло, Бразилия.
Когато се запалих по скейтбординга, бях на десет.
Влюбих се в спорта още с първото качване на скейтборда.
Още когато се учех да карам, схващах всичко много бързо.
Опитвах се да правя трикове от първия ден.
Дори не знаех как да карам, а вече опитвах трикове.
Хващах се за вратата и пробвах да правя кикфлип, хийлфлип.
В скейтбординга лесно се пада. Постоянно падаме.
Много хора се отказват, като започнат, защото боли.
Помня първия път, как се спусках по нанадолнище и паднах.
Имах драскотини по цялото тяло.
И си казах: "Беше яко. Искам пак".
Карах борда си с момчетата. Бях мъжкарана.
Биех се с тях, опитвах същите трикове. Бях единственото момиче.
Съседът все ме обиждаше, защото носех същите дрехи като момчетата -
широки панталони, шапка и скейтборд под мишница.
Татко мразеше скейтбординга. Не искаше да карам.
Беше строг баща.
Казваше, че трябва да съм у дома и да уча, а не да съм навън с момчетата.
Дори веднъж счупи борда ми.
Но на другата сутрин с един приятел направихме нов скейтборд.
Исках само да карам.
Когато бях на 14, ме поканиха в Лос Анджелис за "Екс Геймс".
Тогава осъзнах, че може би съм добра в спорта.
"ЕКС ГЕЙМС", 2007 Г. ЛОС АНДЖЕЛИС
Добре дошли, дами и господа, в Лос Анджелис, Калифорния.
Не се представих добре в първото си участие.
Бях свикнала да карам на турнирите в Бразилия.
Скейтпаркът беше много малък.
В "Екс Геймс" всичко беше двойно по-голямо.
Заех последно място.
Мисля, че това ми трябваше - промени начина ми на каране.
Амбицира ме да подобря уменията си.
Казах си: "Трябва да се усъвършенствам".
Първият златен медал на Летисия пристига в родината й.
Летисия!
Летисия Буфони е златна медалистка.
Летисия Буфони се връща на върха. Поредният златен медал.
Три златни медала от "Екс Геймс".
Един бронзов, два сребърни.
2010 Г. И 2012 Г. - СРЕБРО 2011 Г. - БРОНЗ
2013 Г. - ЗЛАТО 2014 Г. - БРОНЗ
Когато започнах да печеля "Екс Геймс", всичко стана много бързо.
Беше страхотно. Запознах се с професионални скейтбордисти.
И получих много възможности да бъда в списания за фитнес, за мода.
"ЕНДОРФИНА" ЛЕТИСИЯ БУФОНИ
Много хора казваха, че вече не карам скейтборд,
а съм станала фотомодел, модел за фитнес.
Засягах се, защото скейтбордингът винаги ми е бил приоритет.
Винаги е бил на първо място.
Когато ме поканиха за голата фотосесия в И Ес Пи Ен, за мен беше чест.
Отначало се притесних, защото знаех, че ще съм гола.
Направих го и резултатът много ми хареса.
Но мнозина не разбираха идеята на това да покажеш голото тяло на спортист,
например мускулите, а останалото да остане скрито.
Имаше неприятни изказвания - че са ми платили, за да се съблека.
Казваха, че съм се продала.
Това се случи точно преди стрийт лигата, първата такава в историята.
На живо сме от Чикаго.
СВЕТОВЕН СТРИЙТ ШАМПИОНАТ, 2015 Г.
Днес тук е исторически ден.
В шестгодишната история в стрийт лигата за пръв път ще участват жени.
СЪС 100% ПОВЕЧЕ ЖЕНИ!
Стрийт лигата беше най-голямото състезание в скейтбординга.
Минавах през труден период в кариерата си и исках да спечеля.
Това променя всичко в женския скейтбординг.
Да видим жените, които ще спорят за титлата.
Много хора се състезаваха срещу мен, точно те казваха, че вече не карам.
Когато стигнем до рампата, всички сме приятели.
Но имах едно наум за тях, знаех, че точно те говорят за мен.
Направих всичко по силите си, за да докажа, че грешат.
Преди състезание съм много неспокойна. Усещането не е никак приятно.
Но всичко се променя, щом започна да карам.
Съсредоточавам се и не слушам нищо друго.
Може да крещиш до мен, да ме викаш по име, може да има заря -
аз съм изцяло погълната от карането.
Тя знае как да навърже две олита, единични трикове.
Добра е в бързото каране. Справя се с прехода. Добра е в стрийта.
Препятствията бяха интересни.
В средата на скейтпарка имаше голямо лого на Ес Ел Ес,
което никой не прескачаше, защото имаше голяма пролука.
Огромно оли.
Само така.
БУФОНИ 3,3
Ето така.
Дори не мислех дали съм на първо, или второ място.
Исках само да покажа всичките трикове.
Идеално изпълнение. Хубав фронтсайд на 180 градуса.
БУФОНИ 15,2
Помня, че бях на второ място и имах още три опита.
И не ми трябваше висок резултат, малко точки ми бяха достатъчни.
Ако направех нещо по-лесно, щях да спечеля нужните за първо място точки.
Но мислено не броях точките си. Просто исках да направя нещо хубаво.
Истински трик, а не нещо, с което да спечеля лесно.
Какво ни е подготвила?
Не й се получи флипът на 360 градуса. Не се завъртя.
Исках да направя флип на 360 градуса и не успях от първия път.
Казах си: "Имам още два опита. Ще успея".
И втория път не успях. И си помислих: "Вече ще е трудно.
Напрежението е голямо, остава ми един опит".
Трябват й 3,9 точки.
Ще видим дали ще направи флипа, първите два пъти не успя.
Или ще опита нещо, което знае, че може.
Знаех, че не беше нужно да правя нещо толкова сложно.
Но исках да изпълня този трик.
Особено след като два пъти не успях.
Нямаше да го сменя, за да спечеля. Исках да победя по правилния начин.
Трябва да е фокусирана.
Когато изпълняваш трик, обикновено знаеш дали ще успееш,
или ще пропуснеш.
Скейтбордът беше под краката ми, и си мислех: "Това е, ще успея".
Но щом се приземих, леко залитнах.
А като се изправих, си казах: "Успях".
Веднага започнах да празнувам.
Закова го! - Жестоко.
Летисия Буфони е първата ни жена
световен шампион в турнира на "Ес Ел Ес Найк Ес Би".
Когато направих последния трик, чувството беше неописуемо.
Трудно е да се обясни. Като скайдайвинг е, трябва да скочиш, за да разбереш.
Това беше най-великата ми победа в онзи момент.
След нея си спечелих голямо уважение.
Това е мечта.
От две седмици мечтаех за стрийт лигата.
И успях. Много се радвам.
Беше един от най-хубавите мигове в живота ми.
Стигнах до заключението,
че дори да правиш нещо добре, хората винаги ще злословят по твой адрес.
Но не ми пука.
Винаги съм искала да постигна нещо голямо в скейтбординга.
Разбира се, победата е от значение, но в скейтбординга не това е най-важното.
Много родители разговарят с мен
и казват, че дъщерите им карат скейтборд, защото са гледали моите клипове.
Страхотно е да чуеш това.
Опитвам се да съм онзи пример, какъвто нямах, когато започнах.
Исках да покажа на татко, че жените могат да карат скейтборд професионално.
Нямах такъв пример.
Днес искам да съм този човек за младото поколение.
Искам да покажа, че можеш да постигнеш каквото поискаш.
Трябва само да следваш хобито си. Всичко е възможно.
Превод на субтитрите Катина Николова